CELEX: C2007/297/09
Language: fi
Date: 2007-12-08 00:00:00
Title: Asia C-411/05: Yhteisöjen tuomioistuimen tuomio (suuri jaosto) 16.10.2007 (Juzgado de lo Social de Madridin (Espanja) esittämä ennakkoratkaisupyyntö) — Félix Palacios de la Villa v. Cortefiel Servicios SA (Direktiivi 2000/78/EY — Yhdenvertainen kohtelu työssä ja ammatissa — Soveltamisala — Työehtosopimus, jossa määrätään työsuhteen päättymisestä täysin oikeusvaikutuksin silloin, kun työntekijä täyttää 65 vuotta ja saa vanhuuseläkkeen — Ikää koskeva syrjintä — Perustelut)

8.12.2007   
            
            
               FI
            
            
               Euroopan unionin virallinen lehti
            
            
               C 297/6
            
         Yhteisöjen tuomioistuimen tuomio (suuri jaosto) 16.10.2007 (Juzgado de lo Social de Madridin (Espanja) esittämä ennakkoratkaisupyyntö) — Félix Palacios de la Villa v. Cortefiel Servicios SA
   (Asia C-411/05) (1)
   
   (Direktiivi 2000/78/EY - Yhdenvertainen kohtelu työssä ja ammatissa - Soveltamisala - Työehtosopimus, jossa määrätään työsuhteen päättymisestä täysin oikeusvaikutuksin silloin, kun työntekijä täyttää 65 vuotta ja saa vanhuuseläkkeen - Ikää koskeva syrjintä - Perustelut)
   (2007/C 297/09)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Social de Madrid
   Pääasian asianosaiset
   
      Kantaja: Félix Palacios de la Villa
   
      Vastaaja: Cortefiel Servicios SA
   Oikeudenkäynnin kohde
   Ennakkoratkaisupyyntö — Juzgado de lo Social de Madrid — Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL L 303, s. 16) 2 artiklan 1 kohdan tulkinta — Direktiivin täytäntöönpaneva kansallinen lainsäädäntö, jonka siirtymäsäännöksessä katsotaan päteväksi sellaiset pakollista eläkkeelle siirtymistä koskevat ehdot, jotka on vahvistettu työehtosopimuksissa ja jotka eivät ole perusteltavissa objektiivisilla työllisyyspoliittisilla tavoitteilla
   Tuomiolauselma
   Kaikenlaisen ikään perustuvan syrjinnän kieltoa, sellaisena kuin se on pantu täytäntöön yhdenvertaista kohtelua työssä ja ammatissa koskevista yleisistä puitteista 27.11.2000 annetulla neuvoston direktiivillä 2000/78/EY, on tulkittava siten, että se ei estä pääasiassa kyseessä olevan kaltaista lainsäädäntöä, jonka mukaan sellaiset työehtosopimuksissa olevat ehdot ovat päteviä, jotka koskevat pakollista eläkkeelle siirtymistä ja joissa edellytetään ainoastaan sitä, että työntekijä on saavuttanut eläkkeelle siirtymiselle asetetun ikärajan, joka on kansallisen lainsäädännön mukaan 65 vuotta, ja hän täyttää sosiaaliturvaa koskevat muut edellytykset maksuperusteisen vanhuuseläkkeen saamiseksi, silloin, kun
   
               —
            
            
               mainittua toimenpidettä, joka tosin perustuu ikään, voidaan objektiivisesti ja asianmukaisesti perustella kansallisen lainsäädännön puitteissa työllisyyspoliittisella ja työmarkkinoita koskevalla oikeutetulla tavoitteella, ja
            
         
               —
            
            
               tämän yleisen edun mukaisen tavoitteen toteuttamiskeinot eivät ole tähän tarkoitukseen nähden soveltumattomia ja tarpeettomia.
            
         
      (1)  EUVL C 36, 11.2.2006.